Іван Герасімавіч Тамашэўскі

Іван Герасімавіч Тамашэ́ўскі (, вёска Рудніца, , Віцебская вобласць — , Жытомір) — ваенны лётчык, удзельнік Вялікай Айчыннай вайны. Герой Савецкага Саюза (1944).

 Біяграфія 
Пасля школы скончыў Мінскі архітэктурна-будаўнічы тэхнікум і адначасова аэраклуб. У Чырвонай Арміі з 1938 года. У 1940 годзе скончыў Мелітопальскае ваенна-авіяцыйнае вучылішча. У Вялікую Айчынную вайну з чэрвеня 1941 года на Заходнім, Паўднёва-Заходнім, Сталінградскім, Паўднёвым, 4-м Украінскім франтах. У чэрвені 1941 года — штурман звяна 99-га палка начных бамбардзіроўшчыкаў. Да студзеня 1944 года Іван Герасімавіч зрабіў 581 баявы вылет. 24 чэрвеня 1941 года Тамашэўскі і яго таварышы ўступілі ў бой з нацыстамі. Трэба было нанесці бомбавы ўдар па варожых калонах у раёне Маладзечна. Заданне было паспяхова выканана, бомбы, скінутыя з 27 бамбардзіроўшчыкаў, нанеслі вялікія страты захопнікам.

Восенню 1943 года, пасля пераможнай бітвы пад Курскам і Белгарадам, савецкія войскі паспяхова развівалі наступленне і набліжаліся да Дняпра. Адступаючы, немцы спадзяваліся замацавацца на правым беразе ракі. На адной з пантонных перапраў сабралася вялікая колькасць варожых войскаў. Разбамбіць гэту пераправу — такая задача была пастаўлена перад звяном лёгкіх бамбардзіроўшчыкаў По-2, штурманам якога быў Тамашэўскі. Разлік рабіўся на поўную нечаканасць і пахмурнае надвор’е. У выніку разгрому пераправы вялікая групоўка варожых войскаў, што не паспела пераправіцца за Дняпро, была ліквідавана. За гэты подзвіг, за высокае майстэрства штурману звяна Івану Герасімавічу Тамашэўскаму было прысвоена званне Героя Савецкага Саюза.

Узнагароджаны 16 урадавымі ўзнагародамі.

Пасля вайны маёр запасу Іван Герасімавіч Тамашэўскі жыў у горадзе Жытоміры.

 Зноскі 

 Літаратура 
 Тамашэўскі Іван Герасімавіч // Памяць: гісторыка-дакументальная хроніка Сенненскага раёна / рэдкал.: У. С. Богаў [і інш.]. — Мн., 2003. — С. 300—301.



 Спасылкі 

 Тамашэўскі Іван Герасімавіч // Прыдзвінскі край: гісторыя і сучаснасць
  Томашевский Иван Герасимович // Историко-краеведческая музейная комната Государственного учреждения образования «Коковчинская средняя школа Сенненского района»

Катэгорыя:Героі Савецкага Саюза
Катэгорыя:Лётчыкі Вялікай Айчыннай вайны
Катэгорыя:Нарадзіліся ў Сенненскім раёне
Катэгорыя:Маёры СССР